CELEX: 32012D0227
Language: et
Date: 2012-04-24 00:00:00
Title: 2012/227/EL: Nõukogu otsus, 24. aprill 2012 , seisukoha kohta, mille Euroopa Liit võtab EMP Ühiskomitees seoses EMP lepingu II lisa (tehnilised normid, standardid, katsetamine ja sertifitseerimine) muutmisega

28.4.2012   
            
            
               ET
            
            
               Euroopa Liidu Teataja
            
            
               L 116/2
            
         NÕUKOGU OTSUS,
   24. aprill 2012,
   seisukoha kohta, mille Euroopa Liit võtab EMP Ühiskomitees seoses EMP lepingu II lisa (tehnilised normid, standardid, katsetamine ja sertifitseerimine) muutmisega
   (2012/227/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114 ja artikli 218 lõiget 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingu (2) (edaspidi „EMP leping”) II lisa sisaldab tehnilisi norme, standardeid, katsetamist ja sertifitseerimist käsitlevaid erisätteid ja -korda.
            
         
               (2)
            
            
               EMP lepingusse tuleks inkorporeerida Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta (3).
            
         
               (3)
            
            
               EMP lepingusse tuleks inkorporeerida komisjoni 2. märtsi 2010. aasta soovitus 2010/133/EL etüülkarbamaadi saaste ärahoidmise ja vähendamise kohta luuviljalistest või nende pressimisjääkidest valmistatud kangetes alkohoolsetes jookides ning etüülkarbamaadi sisalduse seire kohta kõnealustes jookides (4).
            
         
               (4)
            
            
               EMP lepingusse inkorporeeritud nõukogu 29. mai 1989. aasta määrus (EMÜ) nr 1576/89 (millega kehtestatakse piiritusjookide määratlemise, kirjeldamise ja esitlemise üldeeskirjad) (5) on määrusega (EÜ) nr 110/2008 tunnistatud kehtetuks ja tuleks seetõttu EMP lepingust välja jätta.
            
         
               (5)
            
            
               EMP lepingusse inkorporeeritud komisjoni 24. aprilli 1990. aasta määrus (EMÜ) nr 1014/90 (millega kehtestatakse piiritusjookide määratlemise, kirjeldamise ja esitlemise üksikasjalikud eeskirjad) (6) on aegunud (7) ja tuleks sellest tulenevalt EMP lepingust välja jätta.
            
         
               (6)
            
            
               Selleks et vähendada alkoholi tarbimisest tingitud probleeme, võivad EFTA riigid mittediskrimineerivalt keelata riigisisesele turule viia vahetult inimtarbimiseks ettenähtud piiritusjooke, mille alkoholisisaldus ületab 60 %.
            
         
               (7)
            
            
               EMP lepingule lisatud protokolli nr 1 punkti 4 alapunkti d ei tuleks piiritusjookide geograafiliste tähiste registreerimise suhtes kohaldada, pidades silmas selliste jookide registreerimise eripära ja eeldades, et EFTA riikidest esitatakse väga vähe registreerimistaotlusi. Seetõttu menetleb geograafiliste tähiste taotlemist ja registreerimist komisjon nende EFTA riikide taotluse alusel, kes on EMP lepingu osalised.
            
         
               (8)
            
            
               EMP Ühiskomitees võetav liidu seisukoht peaks seega tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille Euroopa Liit võtab EMP Ühiskomitees EMP lepingu II lisa (tehnilised normid, standardid, katsetamine ja sertifitseerimine) muutmise ettepaneku suhtes, põhineb käesolevale otsusele lisatud EMP Ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 24. aprill 2012
      
         
            Nõukogu nimel
         
         
            eesistuja
         
         N. WAMMEN
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 39, 13.2.2008, lk 16.
   
      (4)  ELT L 52, 3.3.2010, lk. 53.
   
      (5)  EÜT L 160, 12.6.1989, lk 1.
   
      (6)  EÜT L 105, 25.4.1990, lk 9.
   
      (7)  ELT C 30, 6.2.2009, lk 18.
   
      EELNÕU
      EMP ÜHISKOMITEE OTSUS nr …/2012,
      …,
      millega muudetakse EMP lepingu II lisa (tehnilised normid, standardid, katsetamine ja sertifitseerimine)
      EMP ÜHISKOMITEE,
      võttes arvesse Euroopa Majanduspiirkonna lepingut, (1) mida on muudetud Euroopa Majanduspiirkonna lepingut kohandava protokolliga, edaspidi „EMP leping”, eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleks inkorporeerida Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta (2).
               
            
                  (2)
               
               
                  EMP lepingusse tuleks inkorporeerida komisjoni 2. märtsi 2010. aasta soovitus 2010/133/EL etüülkarbamaadi saaste ärahoidmise ja vähendamise kohta luuviljalistest või nende pressimisjääkidest valmistatud kangetes alkohoolsetes jookides ning etüülkarbamaadi sisalduse seire kohta kõnealustes jookides (3).
               
            
                  (3)
               
               
                  EMP lepingusse inkorporeeritud nõukogu 29. mai 1989. aasta määrus (EMÜ) nr 1576/89 (millega kehtestatakse piiritusjookide määratlemise, kirjeldamise ja esitlemise üldeeskirjad) (4) on määrusega (EÜ) nr 110/2008 tunnistatud kehtetuks ja tuleks seetõttu EMP lepingust välja jätta.
               
            
                  (4)
               
               
                  EMP lepingusse inkorporeeritud komisjoni määrus (EMÜ) nr 1014/90 (5) on aegunud (6) ja tuleks seetõttu EMP lepingust välja jätta.
               
            
                  (5)
               
               
                  EMP lepingule lisatud protokolli nr 1 punkti 4 alapunkti d oleks mõistlik piiritusjookide geograafiliste tähiste registreerimise suhtes mitte kohaldada, pidades silmas selliste jookide registreerimise eripära ja eeldades, et EFTA riikidest esitatakse väga vähe registreerimistaotlusi. See ei piira ühiskomitee muude otsuste täitmist.
               
            
                  (6)
               
               
                  Käesolev otsus käsitleb piiritusjooke käsitlevaid õigusakte. Piiritusjooke käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet (7) kohaldatakse Liechtensteini suhtes, nagu see on sätestatud EMP lepingu II lisa XXVII peatüki sissejuhatuses. Seetõttu ei kohaldata käesolevat otsust Liechtensteini suhtes.
               
            
                  (7)
               
               
                  EMP lepingu II lisa tuleks vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa (tehnilised normid, standardid, katsetamine ja sertifitseerimine) XXVII peatükki muudetakse järgmiselt.
      
                  1)
               
               
                  Punktide 1 (nõukogu määrus (EMÜ) nr 1576/89) ja 2 (komisjoni määrus (EMÜ) nr 1014/90) tekst jäetakse välja.
               
            
                  2)
               
               
                  Lisatakse järgmised punktid:
                  
                              „9.
                           
                           
                              
                                 32008 R 0110: Euroopa Parlamendi ja nõukogu määrus (EÜ) nr 110/2008, 15. jaanuar 2008, piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta (ELT L 39, 13.2.2008, lk 16), mida on muudetud järgmise õigusaktiga:
                              
                                          —
                                       
                                       
                                          
                                             32008 R 1334: Euroopa Parlamendi ja nõukogu määrus (EÜ) nr 1334/2008, 16. detsember 2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi (ELT L 354, 31.12.2008, lk 34).
                                       
                                    Käesolevas lepingus loetakse määruse (EÜ) nr 110/2008 sätteid järgmises kohanduses:
                              
                                          a)
                                       
                                       
                                          määrusega (EÜ) nr 110/2008 ei piirata EFTA riikide õigust mittediskrimineerivalt keelata riigisisesele turule viia vahetult inimtarbimiseks ettenähtud piiritusjooke, mille alkoholisisaldus ületab 60 %;
                                       
                                    
                                          b)
                                       
                                       
                                          EFTA riikidel palutakse saata vaatlejaid artiklis 25 osutatud piiritusjoogituru komitee koosolekutele, et vaadata läbi lepingus osutatud õigusaktide reguleerimisvaldkonda kuuluvaid küsimusi. EFTA riikide esindajad osalevad täielikult komitee töös, kuid neil ei ole õigust hääletada;
                                       
                                    
                                          c)
                                       
                                       
                                          EMP lepingu protokolli 1 punkti 4 alapunkti d ei kohaldata määruse (EÜ) nr 110/2008 III peatüki suhtes;
                                       
                                    
                                          d)
                                       
                                       
                                          määruse (EÜ) nr 110/2008 III lisasse lisatakse järgmine tekst:
                                          
                                                      Tooteliik
                                                   
                                                   
                                                      Geograafiline tähis
                                                   
                                                   
                                                      Päritoluriik (täpset geograafilist päritolu kirjeldatakse tehnilises toimikus)
                                                   
                                                
                                                      
                                                                  15.
                                                               
                                                               
                                                                  Viin
                                                               
                                                            
                                                   
                                                      
                                                         Íslenskt Vodka / Icelandic Vodka
                                                      
                                                   
                                                   
                                                      Island
                                                   
                                                
                                                      
                                                         Norsk Vodka / Norwegian Vodka
                                                      
                                                   
                                                   
                                                      Norra
                                                   
                                                
                                                      
                                                                  24.
                                                               
                                                               
                                                                  Akvavit/aquavit
                                                               
                                                            
                                                   
                                                      
                                                         ÍslensktBrennivín / Icelandic Aquavit
                                                      
                                                   
                                                   
                                                      Island
                                                   
                                                
                                                      
                                                         Norsk akevitt / Norsk Aquavit / Norsk Akvavit / Norwegian Aquavit
                                                      
                                                   
                                                   
                                                      Norra
                                                   
                                                
                                                      Muud piiritusjoogid
                                                   
                                                   
                                                      Käesolevas punktis on nimetatud määruses (EÜ) nr 110/2008 määratlemata toodete geograafilisi tähiseid. Seetõttu tuleb neile lisada müüginimetus „piiritusjook”.
                                                      EFTA riigid, kus toodetakse selliseid piiritusjooke, teatavad teistele lepinguosalistele, kuidas nad neid tooteid määratlevad.
                                                   
                                                   
                                                       
                                                   
                                                
                                    
                        
                              10.
                           
                           
                              
                                 32010 H 0133: komisjoni soovitus 2010/133/EL, 2. märts 2010, etüülkarbamaadi saaste ärahoidmise ja vähendamise kohta luuviljalistest või nende pressimisjääkidest valmistatud kangetes alkohoolsetes jookides ning etüülkarbamaadi sisalduse seire kohta kõnealustes jookides (ELT L 52, 3.3.2010, lk 53).”
                           
                        
            Artikkel 2
      Määruse (EÜ) nr 110/2008 ja soovituse 2010/133/EL islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub […], tingimusel et EMP ühiskomiteele on esitatud kõik EMP lepingu artikli 103 lõike 1 kohased teated (8).
      Artikkel 4
      Käesolev otsus avaldatakse Euroopa Liidu Teataja EMP osas ja selle EMP kaasandes.
      
         …, …
         
            
               EMP Ühiskomitee nimel
            
            
               esimees
            
            
               EMP Ühiskomitee sekretärid
            
         
      
      
         (1)  EÜT L 1, 3.1.1994, lk 3.
      
         (2)  ELT L 39, 13.2.2008, lk 16.
      
         (3)  ELT L 52, 3.3.2010, lk 53.
      
         (4)  EÜT L 160, 12.6.1989, lk 1.
      
         (5)  EÜT L 105, 25.4.1990, lk 9.
      
         (6)  ELT C 30, 6.2.2009, lk 18.
      
         (7)  EÜT L 114, 30.4.2002, lk 132.
      
         (8)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]